Úradný vestník L 284 , 09/11/2000 S. 0017 - 0031



Rozhodnutie Spoločného výboru EHP č. 56/1999 z 30. apríla 1999, ktorým sa mení a dopĺňa príloha XIII (Doprava) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha XIII k dohode bola zmenená a doplnená rozhodnutím Spoločného výboru EHP č. 40/1999 z 26. marca 1999 [1]; (2) nariadenie Komisie (ES) č. 2121/98 z 2. októbra 1998, ktorým sa ustanovujú podrobné pravidlá uplatňovania nariadenia Rady (EHS) č. 684/92 a (ES) č. 12/98, pokiaľ ide o dokumenty pre prepravu cestujúcich autokarmi a autobusmi [2], sa má včleniť do dohody; (3) nariadenie Komisie (ES) č. 2121/98 s účinnosťou od 31. decembra 1999 zrušuje nariadenie Komisie (EHS) č. 1839/92 z 1. júla 1992, ktorým sa ustanovujú podrobné pravidlá uplatňovania nariadenia Rady (EHS) č. 684/92, pokiaľ ide o dokumenty pre medzinárodnú prepravu cestujúcich [3], ktoré je včlenené do dohody a malo by sa z tohto dôvodu z dohody s účinnosťou k rovnakému dňu vypustiť, ROZHODOL TAKTO: Článok 1 "33c. 398 R 2121: nariadenie Komisie (ES) č. 2121/98 z 2. októbra 1998, ktorým sa ustanovujú podrobné pravidlá uplatňovania nariadenia Rady (EHS) č. 684/92 a (ES) č. 12/98, pokiaľ ide o dokumenty pre prepravu cestujúcich autokarmi a autobusmi (Ú. v. ES L 268, 3. 10. 1998, s. 10). Ustanovenia tohto nariadenia sa na účely tejto dohody čítajú s týmito prispôsobeniami: a) štáty EZVO uznávajú dokumenty spoločenstva vydané členskými štátmi ES v súlade s nariadením. Na účely takéhoto uznania sa odkazy na "členský(-é) štát(-y)" v ustanoveniach dokumentov spoločenstva stanovených v prílohách II, III, IV, V a VI k nariadeniu čítajú ako "členský(-é) štát(-y) ES, Island, Lichtenštajnsko alebo Nórsko" a v nadpisoch dokumentov stanovených v prílohách II, iii, iv a v sa odkazy na "členský(-é) štát(-y)" čítajú ako "štáty, ktoré sú buď členské štáty ES, alebo štáty EZVO": b) spoločenstvo a členské štáty ES uznávajú dokumenty vydané Islandom, Lichtenštajnskom a Nórskom v súlade s týmto nariadením a prispôsobeniami stanovenými alebo uvedenými v odseku c); c) Island, Lichtenštajnsko a Nórsko vydajú dokumenty zodpovedajúce: - prílohe I k nariadeniu, - povinným prílohám k nariadeniu, ktoré sa vydávajú v súlade so vzormi stanovenými v dodatku 6 k tejto prílohe." Článok 2 Dodatok k prílohe k tomuto rozhodnutiu sa stáva dodatkom 6 k prílohe XIII k dohode. Článok 3 Text bodu 33 (nariadenie Komisie (ES) č. 1839/92) prílohy XIII k dohode a text dodatku 3 k prílohe XIII k dohode sa vypúšťajú s účinnosťou od 31. decembra 1999. Článok 4 Texty nariadenia (ES) č. 2121/98 v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické. Článok 5 Toto rozhodnutie nadobúda účinnosť 23. júla 1999 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody. Článok 6 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 30. apríla 1999 Za Spoločný výbor EHP predseda F. Barbaso [1] Ú. v. ES L 266, 19.10.2000. [2] Ú. v. ES L 268, 3.10.1998, s. 10. [3] Ú. v. ES L 187, 7.7.1992, s. 5. -------------------------------------------------- PRÍLOHA k rozhodnutiu Spoločného výboru EHP č. 56/1999 Dodatok 6 DOKUMENTY STANOVENÉ V PRÍLOHÁCH K NARIADENIU KOMISIE (ES) č. 2121/98 PRISPÔSOBENÉHO NA ÚČELY DOHODY O EHP Pozri prispôsobenie c) v bode 33c. prílohy XIII k dohode PRÍLOHA II +++++ TIFF +++++ +++++ TIFF +++++ +++++ TIFF +++++ PRÍLOHA III +++++ TIFF +++++ +++++ TIFF +++++ +++++ TIFF +++++ PRÍLOHA IV +++++ TIFF +++++ +++++ TIFF +++++ +++++ TIFF +++++ PRÍLOHA V +++++ TIFF +++++ +++++ TIFF +++++ PRÍLOHA VI +++++ TIFF +++++ --------------------------------------------------